Χωριάτικη σαλάτα με βίδες
Δροσερή, εύκολη και γρήγορη μακαρονοσαλάτα με τα υλικά της χωριάτικης σαλάτας και περίσσια νοστιμιά. Ιδανική για τις ζεστές ημέρες του καλοκαιριού.
500 γρ. βίδες, 2 ντομάτες ώριμες, τριμμένες, 2 αγγουράκια μικρά, καθαρισμένα και κομμένα σε κύβους περίπου 2 - 3 εκ., 2 κουτ. σούπας κάππαρη ξαρμυρισμένη και καλά στραγγισμένη, 1 πιπεριά κέρατο, σε μέτρια καρέ 10 - 12 ελιές της αρεσκείας μας, χωρίς κουκούτσι, 1 κρεμμύδι ξερό, σε μέτρια καρέ, 2 κουτ. σούπας φύλλα μαϊντανού, ψιλοκομμένα, 1 κουτ. σούπας ξίδι, 70 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε τη χωριάτικη σαλάτα με βίδες, αρχικά, βράζουμε σε αλατισμένο νερό τις βίδες, σύμφωνα με τις οδηγίες της συσκευασίας.Τις σουρώνουμε και τις βάζουμε σε μια μεγάλη σαλατιέρα.Τις ραντίζουμε με 2 κουτ. σούπας από το λάδι, ανακατεύουμε και τις αφήνουμε να κρυώσουν.Χτυπάμε στον πολυκόφτη που διαθέτουμε το μαϊντανό, το ξίδι, το ελαιόλαδο, αλάτι και πιπέρι. Ρίχνουμε στις βίδες τις ντομάτες, τα αγγουράκια, την πιπεριά, τις ελιές, την κάππαρη και το κρεμμύδι, ανακατεύουμε καλά, περιχύνουμε με το λαδόξιδο και σερβίρουμε.
Ελιά,Ζυμαρικά,Λαχανικά,Light